text: Frontalt sammenstød nord for Varde
  15 april 2018 kl. 14.55
  Et færdselsuheld nord for Varde spærrer lige nu det ene spor på Ringkøbingvej
  To biler er stødt frontalt sammen på Rute 11 – Ringkøbingvej – mellem frakørslen mod Horne og frakørslen mod Bjerggårde.
  Politi og ambulance er sendt til stedet. Der er foreløbigt oplysninger om én tilskadekommet.
  På grund af uheldet er kun det ene spor farbart på Ringkøbingvej. Politiet er på stedet og leder trafikken forbi.
  